ที่ ปชส. 040/2568 ฝ่ายบริหารการตลาดและประชาสัมพันธ์

##### 26 สิงหาคม 2568

***โตโยต้าจับมือ Monomax ยกระดับประสบการณ์แฟนลูกหนังชาวไทยถ่ายทอดสดฟุตบอลพรีเมียร์ลีก พร้อมส่งแคมเปญ ‘เชียร์มันส์ ติดโปร’***

 ***มอบสิทธิพิเศษรวมมูลค่ากว่า 10 ล้านบาท*** ======================================================================================

**บริษัท โตโยต้า มอเตอร์ ประเทศไทย จำกัด ร่วมมือกับบริษัท โมโนสตรีมมิ่ง จำกัด หรือ Monomax แพลตฟอร์มหลักในการถ่ายทอดสด และ บริษัท จัสมิน อินเตอร์เนชั่นแนล จำกัด (มหาชน) หรือ JAS ผู้ถือลิขสิทธิ์การถ่ายทอดสดฟุตบอลพรีเมียร์ลีก และ เอมิเรตส์ เอฟเอ คัพ อย่างเต็มรูปแบบในประเทศไทย ผนึกกำลังขับเคลื่อนประสบการณ์การรับชมฟุตบอลของชาวไทยไปสู่อีกระดับ โดยการเป็นผู้สนับสนุนการออกอากาศ Premier League บน Monomax อย่างเป็นทางการ พร้อมเปิดตัวแคมเปญใหญ่ ‘เชียร์มันส์ ติดโปร’ มอบสิทธิพิเศษมูลค่ากว่า 10 ล้านบาทตลอดฤดูกาล 2025/26**

 **นายศุภกร รัตนวราหะ รองกรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด กล่าวว่า** “*โตโยต้าเชื่อว่าฟุตบอลคือพลังของคนไทย เราจึงอยากเป็นส่วนหนึ่งในการเติมเต็ม ทุกเสียงเชียร์ ด้วยการเป็นผู้สนับสนุนการถ่ายทอดสดฟุตบอลพรีเมียร์ลีก อังกฤษและเอมิเรตส์* *เอฟเอ คัพ เพื่อมอบการชมฟรีกว่า 44 แมตช์ให้กับแฟนบอลชาวไทย รวมถึงมอบประสบการณ์การรับชมที่คมชัด เต็มอิ่มครบทั้ง 443 แมตช์ในราคาที่เข้าถึงได้ เพียง 299 บาทต่อเดือน โดยการร่วมมือในครั้งนี้สะท้อนความตั้งใจของโตโยต้า ที่ต้องการเป็นส่วนหนึ่งของประสบการณ์ความมันส์ของแฟนบอลชาวไทย โดยผู้ที่สนใจสามารถรับชมการถ่ายทอดสดฟุตบอลพรีเมียร์ลีก 38 แมตช์ และเอมิเรตส์* *เอฟเอ คัพ 6 แมตช์ ฟรีผ่านช่อง MONO29 และรับชมอย่างเต็มอิ่มทั้งพรีเมียร์ลีกครบ 380 แมตช์ และเอมิเรตส์* *เอฟเอ คัพ 63 แมตช์ ผ่านแพ็คเกจการรับชมทาง Monomax และ AIS Play*

 *ที่สำคัญเรายังมีแคมเปญพิเศษ ‘เชียร์มันส์ ติดโปร’ ให้กับลูกค้าโตโยต้า ด้วยการมอบส่วนลดมูลค่า 2,000 บาท สำหรับการซื้อรถยนต์โตโยต้ารุ่นใดก็ได้กับผู้แทนจำหน่ายโตโยต้าทั่วประเทศ จำนวน 5,000 สิทธิ์ รวมมูลค่ากว่า 10 ล้านบาท โดยสามารถติดตามแคมเปญได้ตั้งแต่เดือนสิงหาคมเป็นต้นไป ผู้สนใจสามารถสแกน QR code ที่ปรากฎระหว่างการถ่ายทอดสดแมตช์การแข่งขัน และ คอนเทนต์ออนไลน์ของ Mono, Mono29 หรือ Monomax Sports เพื่อศึกษารายละเอียด ลงทะเบียนกรอกข้อมูลและเลือกรุ่นรถโตโยต้าที่สนใจ*

 *เราหวังว่าการเป็นผู้สนับสนุนการถ่ายทอดสดฟุตบอลพรีเมียร์ลีก อังกฤษและเอมิเรตส์* *เอฟเอ คัพ ในครั้งนี้จะช่วยจุดประกายแรงบันดาลใจให้กับแฟนบอลและนักกีฬาชาวไทย มุ่งสู่การก้าวไปสู่เวทีฟุตบอลระดับโลก*”

**โตโยต้าขอเชิญชวนแฟนบอลชาวไทยร่วมสัมผัสความมันส์ของศึกฟุตบอล พรีเมียร์ลีก อังกฤษ และเอมิเรตส์ เอฟเอ คัพ ที่ครองใจคนทั่วโลก ตลอดฤดูกาลนี้ ผ่านกิจกรรมและช่องทางความบันเทิงที่โตโยต้าและพันธมิตรคัดสรรมาให้แฟนบอลได้ร่วมสนุกและเชียร์ทีมโปรดไปพร้อมกันทั่วประเทศ เพราะเราเชื่อว่ากีฬาฟุตบอลสามารถ สร้างแรงบันดาลใจ สร้างรอยยิ้ม และเติมเต็มพลังบวกให้กับสังคมไทยได้อย่างแท้จริง**

หมายเหตุ:

1. บริษัทฯ หมายถึง บริษัท โตโยต้า มอเตอร์ ประเทศไทย จำกัด

2. ส่วนลดมูลค่า 2,000 บาท ใช้ได้เฉพาะการซื้อรถยนต์คันใหม่ รุ่นใดก็ได้ กับผู้แทนจำหน่ายของบริษัทฯ เท่านั้น

3. ลูกค้าต้องนำส่วนลดมาจองและรับมอบรถยนต์ภายใน 60 วัน นับจากวันที่ได้รับ SMS ยืนยันสิทธิ์ส่วนลด

4. ส่วนลดไม่สามารถเปลี่ยนเป็นเงินสดได้

5. โปรดศึกษารายละเอียดของกิจกรรม เชียร์มันส์ ติดโปร เพิ่มเติมได้ที่ https://www.toyota.co.th/promotion/EPL2025

**ติดตามข้อมูลผลิตภัณฑ์ และกิจกรรมการตลาดอื่นๆเพิ่มเติมได้ที่**

[**https://www.toyota.co.th/**](https://www.toyota.co.th/) **Facebook: Toyota Motor Thailand**

**LINE Official: @ToyotaThailand TikTok: @ToyotaMotorTH**

**X: @ToyotaMotorTH Instagram: @toyotamotorthailandofficial**